Ga-Mphahlele Seleteng, Maijane. Behind Tauphuti High School., 0736 Ga-Mphahlele, Limpopo, South Africa Morula ke bjala bja sesotho bja go ratholwa ka marula. Batho bao ba bilego le boipshino bja go nwa morula ba re ga go seno se sengwe lefaseng ka bophara sa go swana le morula.
Morula o humanega nakong ya gare ga Hlakola le Moranang ka ge marula a humanega dikgweding tšeo. Go thwe tsela ya go rathola morula ga se ya fetoga okaalo mengwageng. Morula ke seno seo mang le mang a ka se dirang ntle le go šomiša tšhelete.
Marula a topša ke basadi fase ga mohlare, gomme gwa dirwa serobe ka ona.Go topa Marula go tšea matšatši a mabedi goba go feta. Ge marula a topilwe, serobe sa go kgagala se dirilwe, Marula a tlogelwa go fihlela a butšwa. Se se ka tšea matšatsši a mane goba go feta, go tla ya ka boemo bja boso.
Ge marula a se na go butšwa, letlabo le šomišwa go ebola marula ka botee ka botee, se se dirwa ke batho ba bararo goba go feta. Go ebola marula go tšea diiri tše mmalwa ka ge go ebolwa le tee le le tee. Morago ga ge marula a ebotšwe, letlopetlope le tšhelwa pitšeng ya maoto a mararo.
Letlopetlope le kgobja ka matsogo go fihlela go šala dikgeru. Letlopetlope le tšhelwa pitšeng ya letsopa, la bitiela letšatši le tee. Morago ga letšatši morula o sa na le swikiri ebile ga o sešo o bele. Ka se sebaka bana ba ka o nwa.
Ka letšatši la go latela, pitša ya bitollwa, ka gare e na le lehlobe ka godimo ga sehlobo. Sego se šomišwa go kwa sehlobo. Pitša ya tswalelwa gape. Morago ga letšatši le tee, pitša e bulwa gape, ka se sebaka, marula a tla be a betše.
Le tšwa go "https://nso.wikipedia.org/w/index.php?title=Morula&oldid=17956"
Sebaka sa badudi
Ditirago tša bjale
Diphetogo tša bjale
Ke eng yeo e hlomaganyago mo
Ka dipolelo tše dingwe